钦定古今图书集成/明伦汇编/氏族典/第413卷 > 杜丰
## 钦定古今图书集成/明伦汇编/氏族典/第413卷 > 杜丰

按《元史杜丰传》：“丰字唐臣，汾州西河人。父珪，以积德
好施，乡称善人。丰少倜傥，通兵法，仕金为平遥义军
谋克。太祖取太原，丰率所部来降，授兵马都提控，以
功陞征行元帅左监军。金人南遁，遂以丰守河北。壬
午，授龙虎卫上将军。乙未，升沁州长官。在沁十馀年，
轻徭薄赋，劝课农桑，民以富足。丁未，请老。丙辰，疾，卒”
于家。子三人：思明，思忠、思敬。思敬，由平阳路同知累
陞中书左丞，致仕，卒，谥“文定。”